ai4bharat/Pralekha huggingface dataset:
পেট্রোলিয়ামওপ্রাকৃতিকগ্যাসমন্ত্রক
শ্রী ধর্মেন্দ্র প্রধান ভারতের অষ্টম তেল উৎপাদিত অববাহিকা- বেঙ্গল বেসিনকে জাতির উদ্দেশ্যে উৎসর্গ করেছেন
নতুন দিল্লী, ২০ ডিসেম্বর, ২০২০
আত্মনির্ভর ভারত গঠনের জন্য জ্বালানির প্রয়োজনীয়তা পূরণের লক্ষ্যে পেট্রোলিয়াম ও প্রাকৃতিক গ্যাস ও ইস্পাত মন্ত্রী শ্রী ধর্মেন্দ্র প্রধান আজ ভারতের অষ্টম তেল উৎপাদক বেঙ্গল বেসিনকে জাতির উদ্দেশ্যে উৎসর্গ করেছেন।
পশ্চিমবঙ্গের উত্তর 24 পরগনা জেলার অশোকনগরে এই তেল উৎপাদনের কাজ চলছে। অশোকনগর সহ বিস্তীর্ণ এলাকায় তেল ও প্রাকৃতিক গ্যাস পাওয়ার অপার সম্ভাবনা রয়েছে বলে কেন্দ্রীয় পেট্রোলিয়াম জানিয়েছেন। সেজন্য অশোকনগর ছাড়াও আরও দুটি ব্লকে ওএনজিসি তেল অনুসন্ধানের কাজ চালাবে বলে তিনি জানান। অশোকনগরের বাইগাছিতে যে তেল ও প্রাকৃতিক গ্যাসের সন্ধান পাওয়া গেছে সেই এলাকা আজ তিনি পরিদর্শন করেন। চলতি বছরের ৫ নভেম্বর অশোকনগর থেকে তেল উত্তোলন করে হলদিয়া তৈল সংশোধনাগারে পাঠানোর পর সেখান থেকে সবুজ সঙ্কেত পাওয়া যায়।
শ্রী প্রধান সাংবাদিকদের জানান, সেখানে খননকার্য চালানোর জন্য গত দু'বছরে সরকার ৩ হাজার ৪০০ কোটি টাকা খরচ করেছে। যে পরিমাণে তেল ও প্রাকৃতিক গ্যাসের সম্পদ সেখানে রয়েছে তা বাণিজ্যিকভাবে কাজে লাগানো সম্ভব বলে তিনি মনে করেন। প্রথম কূয়ো থেকে তেল সংগ্রহ করার পর খুব শীঘ্রই দ্বিতীয় কূয়ো খনন করে তেল সংগ্রহ করা হবে বলে তিনি জানান। শ্রী প্রধান বলেন, ২০১৪ সালে প্রধানমন্ত্রী শ্রী নরেন্দ্র মোদি ক্ষমতায় আসার পর দেশে ৮০ থেকে ৮৫ শতাংশ তেল আমদানি করতে হতো। বর্তমানে কচ্ছ, কৃষ্ণা- গোদাবরী, নর্মদা সহ একাধিক অববাহিকা অঞ্চল থেকে তেল উত্তোলন করা সম্ভব হচ্ছে। গঙ্গা অববাহিকা অঞ্চলেও তেল ও প্রাকৃতিক গ্যাস পাওয়ার ব্যাপক সম্ভাবনা রয়েছে বলে তিনি জানান। প্রধানমন্ত্রীর উদ্যোগ অনুযায়ী পূর্ব ভারতের অর্থনৈতিক বিকাশে যা বিশেষভাবে সহায়তা করবে।
শ্রী প্রধান বলেন, ওএনজিসি বর্তমানে দেশের সর্ববৃহৎ তেল ও প্রাকৃতিক গ্যাস উৎপাদনকারী সংস্থা যারা দেশের ৭২ শতাংশ হাইড্রোকার্বন প্রস্তুত করে।
আজকের অনুষ্ঠানে অন্যদের মধ্যে উপস্থিত ছিলেন সাংসদ জ্যোতির্ময় সিং মাহাতো, ওএনজিসির ম্যানেজিং ডিরেক্টর শ্রী শশী শংকর সহ ওই সংস্থার পদস্থ আধিকারিকরা।
কেন্দ্রীয় পেট্রোলিয়াম মন্ত্রী এদিন সাকার রড পাম্পের মাধ্যমে অশোকনগর বেসিনে তেল উত্তোলনের সূচনা করেন।
কেন্দ্রীয়মন্ত্রিসভা
কেন্দ্রীয় মন্ত্রীসভার প্রধানমন্ত্রী ফসল বিমা যোজনায় সংস্কার এবং ফসল বিমা যোজনার রূপায়ণের ক্ষেত্রে বর্তমান চ্যালেঞ্জগুলি দূরীকরণে আবহাওয়া ভিত্তিক শস্য বিমা প্রকল্প পূর্ণগঠনের প্রস্তাবে অনুমোদন
নয়াদিল্লী, ১৯ ফেব্রুয়ারি, ২০২০
প্রধানমন্ত্রী শ্রী নরেন্দ্র মোদীর পৌরহিত্যে আজ কেন্দ্রীয় মন্ত্রিসভার বৈঠকে প্রধানমন্ত্রী ফসল বিমা প্রকল্পের সংস্কার এবং ফসল বিমা প্রকল্প রূপায়ণের ক্ষেত্রে বর্তমান চ্যালেঞ্জগুলি মোকাবিলার মাধ্যমে আবহাওয়া ভিত্তিক শস্য বিমা প্রকল্প পূর্ণগঠনের প্রস্তাব মঞ্জুর করা হয়েছে।
ফসল বিমা প্রকল্পে এবং আবহাওয়া ভিত্তিক শস্য বিমা প্রকল্পে বেশ কয়েকটি সংস্কারের কথা বলা হয়েছে। এগুলি হল,
· বিমা সংস্হাগুলিকে তিন বছরের জন্য এই দুই প্রকল্পের সুযোগ-সুবিধা দেওয়া হবে।
· প্রধানমন্ত্রী ফসল বিমা যোজনায় এবং পুর্নগঠিত আবহাওয়া ভিত্তিক শস্য বিমা প্রকল্পের আওতায় কেন্দ্রীয় ভর্তুকির পরিমাণ কৃষি সেচ বর্হিভূতি এলাকা বা শস্যের ক্ষেত্রে প্রিমিয়াম হারে ৩০ শতাংশ পর্যন্ত এবং সেচ সেবিত এলাকা বা ফসলের ক্ষেত্রে ২৫ শতাংশের মধ্যে সীমাবদ্ধ থাকবে। যেসমস্ত জেলায় ৫০ শতাংশ বা তার বেশি জমি সেচ সেবিত, সেই জেলাগুলিকে সেচ সেবিত জেলা হিসেবে গণ্য করা হবে।
· রাজ্য বা কেন্দ্রশাসিত অঞ্চলগুলি ফসল বিমার ক্ষেত্রে ক্ষয়ক্ষতি এড়াতে যেকোন একটি বা একাধিক কর্মসূচি গ্রহণের সুবিধা পাবে।
· নির্দিষ্ট সময়সীমার পর সংশ্লিষ্ট বিমা সংস্হাগুলিকে তাদের প্রয়োজনীয় প্রিমিয়াম বাবদ ভর্তুকি প্রদানে রাজ্যগুলি দেরি করলে সংশ্লিষ্ট রাজ্যটি ফসল বিমা যোজনা পরবর্তী মরশুমে কার্যকর করতে পারবেনা। খরিফ ও রবি মরশুমের ক্ষেত্রে বিমা সংস্হাগুলিকে প্রিমিয়াম ভর্তুকি মেটানোর শেষ তারিখ স্হির হয়েছে যথাক্রমে ৩১ মার্চ ও ৩০ সেপ্টেম্বর।
· এই দুই কর্মসূচির আওতায় কৃষকদের অংশগ্রহণের বিষয়টি ঐচ্ছিক।
· উত্তর-পূর্বাঞ্চলীয় রাজ্যগুলির জন্য প্রিমিয়াম ভর্তুকি বাবদ কেন্দ্রীয় শেয়ার বেড়ে হবে ৯০ শতাংশ। আগে ছিল ৫০ শতাংশ।
· সংশোধনের পর এই দুই প্রকল্পের যাবতীয় সুযোগ-সুবিধা ২০২০র খরিফ মরশুম থেকেই কার্যকর হবে।
· মনে করা হচ্ছে এই প্রকল্প দুটিতে সংশোধনের ফলে কৃষকরা তাদের উৎপাদিত পণ্যের ঝুঁকি এড়াতে আরও বেশি সক্ষম হয়ে উঠবে এবং কৃষিকাজ থেকে আয় স্হিতিশীল রাখা সম্ভব হবে।
CG/BD/NS
(Visitor Counter : 163
মানবসম্পদবিকাশমন্ত্রক
আধুনিক উদ্ভাবক হিসেবে ১০ লক্ষ শিশুর উন্নতি সাধনের জন্য কেন্দ্রীয় সরকার বিদ্যালয়ে অটল ইনোভেশন কর্মসূচির সূচনা করেছে : ডঃ রমেশ পোখরিয়াল নিশাঙ্ক
নয়াদিল্লি, ১৮ নভেম্বর, ২০১৯
ছাত্রছাত্রীরা যাতে ভবিষ্যৎ প্রযুক্তি ক্ষেত্রে নিজেদের প্রতিভাকে বিকশিত করতে পারে সেক্ষেত্রে উৎসাহদানে কেন্দ্রীয় সরকার বিদ্যালয়ে ছাত্রছাত্রীদের জন্য বিজ্ঞান এবং প্রযুক্তির বিষয়ে একাধিক পদক্ষেপ নিয়েছে। এরই অঙ্গ হিসেবে কেন্দ্রীয় সরকার নীতি আয়োগে অটল ইনোভেশন মিশন সৃষ্টি করেছে। এর উদ্দেশ্যই হল যুবক-যুবতীদের মধ্যে বিজ্ঞান মনস্কতা বৃদ্ধি এবং উদ্ভাবনের বিষয়ে আগ্রহ বৃদ্ধি।
সারা ভারতে বিদ্যালয়ে অটল টিঙ্কারিং ল্যাবোটারিস-এর মাধ্যমে অটল ইনোভেশন মিশনে সুযোগ-সুবিধা চালু করা হয়েছে। আধুনিক উদ্ভাবক হিসেবে ১০ লক্ষ শিশুর উন্নতি সাধনের জন্য এই অটল টিঙ্কারিং ল্যাব প্রতিস্হাপন করা হয়েছে। এই প্রকল্পের মূল উদ্দেশ্যই হল ছাত্রছাত্রীদের মধ্যে বিজ্ঞান নিয়ে আগ্রহ বৃদ্ধি, নিজস্ব প্রতিভার বিকাশ, কল্পনাশক্তির বৃদ্ধি, দক্ষতার উন্নয়ন, শিক্ষার মানোন্নয় ঘটানো।
এ পর্যন্ত ৮ হাজার ৮শো ৭৮টি বিদ্যালয়কে এই মিশনের আওতায় আনা হয়েছে। যার মধ্যে ৪ হাজার ৬শো ৭০টি বিদ্যালয়ে অটল টিঙ্কারিং ল্যাব প্রতিষ্ঠার জন্য অর্থ অনুমোদন দেওয়া হয়েছে। ২০১৯-২০ অর্থবর্ষে এ পর্যন্ত ১ হাজার কোটি টাকা বরাদ্দ করা হয়েছে এই খাতে।
লোকসভায় আজ এক লিখিত প্রশ্নের জবাবে এই তথ্য জানান কেন্দ্রীয় মানব সম্পদ উন্নয়ন মন্ত্রী ডঃ রমেশ পোখরিয়াল নিশাঙ্ক।
SSS/ SS /NS
(Visitor Counter : 42
প্রধানমন্ত্রীরদপ্তর
বসুন্ধরা দিবস উপলক্ষে আমাদের গ্রহকে জীবনযাপনের জন্য আরও উন্নত করতে যাঁরা নিরলস চেষ্টা চালাচ্ছেন তাঁদের প্রশংসা প্রধানমন্ত্রীর
নয়াদিল্লি, ২২ এপ্রিল, ২০২৩
প্রধানমন্ত্রী শ্রী নরেন্দ্র মোদী বসুন্ধরা দিবস উপলক্ষে আমাদের গ্রহকে জীবনযাপনের জন্য আরও উন্নত করতে যাঁরা নিরলস চেষ্টা চালাচ্ছেন তাঁদের প্রশংসা করেছেন।
প্রধানমন্ত্রী তাঁর ট্যুইটে বলেন;
“বসুন্ধরা দিবস উপলক্ষে আমাদের গ্রহকে জীবনযাপনের জন্য আরও উন্নত করতে যাঁরা নিরলস চেষ্টা চালাচ্ছেন আমি তাঁদের প্রশংসা করি। প্রকৃতির সঙ্গে সাযুজ্য রেখে বসবাস করা আমাদের সংস্কৃতি ভারত এই লক্ষ্যে সুসংহত উন্নয়নে প্রতিশ্রুতিবদ্ধ।”
PG/PM/NS
(
মানবসম্পদবিকাশমন্ত্রক
শ্রী ধর্মেন্দ্র প্রধান নতুন দিল্লিতে 'বীরসা মুন্ডা - জনজাতীয় নায়ক' বই প্রকাশ করেছেন
নতুন দিল্লি, ৫ এপ্রিল, ২০২২
কেন্দ্রীয় শিক্ষা ও দক্ষতা উন্নয়ন মন্ত্রী শ্রী ধর্মেন্দ্র প্রধান আজ নতুন দিল্লিতে 'বীরসা মুন্ডা - জনজাতীয় নায়ক' বইটি প্রকাশ করেছেন। বিলাসপুরে ঘাসিদাস বিশ্ববিদ্যালয়ের উপাচার্য অধ্যাপক অলোক চক্রওয়াল বইটির রচয়িতা। অনুষ্ঠানে শিক্ষা প্রতিমন্ত্রী শ্রীমতী অন্নপূর্ণা দেবী উপস্থিত ছিলেন।
এই উপলক্ষে শ্রী প্রধান বলেন, ভগবান বীরসা মুন্ডার সংগ্রাম এবং স্বাধীনতা আন্দোলনে বনবাসী মানুষের ভূমিকা তুলে ধরার চেষ্টা হয়েছে বইটিতে। স্বাধীনতা সংগ্রামের অখ্যাত বীর যোদ্ধাদের কাহিনী জনসমক্ষে তুলে ধরার জন্য শ্রী প্রধান অধ্যাপক চক্রওয়ালের প্রচেষ্টার প্রশংসা করেন। মন্ত্রী আরও বলেন, এধরণের প্রয়াস সাধারণ মানুষকে অখ্যাত স্বাধীনতা সংগ্রামীদের বিভিন্ন জানা-অজানা কাহিনী জনসমক্ষে তুলে ধরতে প্রেরণা যোগাবে।
CG/BD/AS/
(Visitor Counter : 90
রাষ্ট্রপতিরসচিবালয়
রাজ্যপালদের নিয়োগ তথা বদলি
নয়াদিল্লি, ২৩ আগস্ট, ২০১৮
রাষ্ট্রপতি কয়েকটি রাজ্যের রাজ্যপালদের অন্যত্র নিয়োগ তথা বদলিতে সম্মতি দিয়েছেন। এরা হলেন –
১) শ্রী লালজি ট্যান্ডন, বিহারের রাজ্যপালের দায়িত্ব নিচ্ছেন।
২) শ্রী সত্যদেব নারায়ণ আর্য, হরিয়ানার রাজ্যপাল হিসাবে দায়িত্ব নিচ্ছেন।
৩) শ্রীমতী বেবি রানী মৌর্য উত্তরাখন্ডের রাজ্যপাল হিসাবে দায়িত্ব নিচ্ছেন।
৪) বিহারের রাজ্যপাল শ্রী সত্যপাল মালিক-কে বদলি করা হয়েছে এবং তাঁকে জম্মু ও কাশ্মীরের রাজ্যপাল করা হচ্ছে।
৫) মেঘালয়ের রাজ্যপাল শ্রী গঙ্গা প্রসাদ’কে সিকিমের রাজ্যপাল করা হচ্ছে।
৬) ত্রিপুরার রাজ্যপাল শ্রী তথাগত রায়’কে বদলি করে মেঘালয়ের রাজ্যপাল করা হচ্ছে।
৭) হরিয়ানার রাজ্যপাল শ্রী কাপ্তান সিং সোলাঙ্কি-কে ত্রিপুরার রাজ্যপালের দায়িত্ব দেওয়া হচ্ছে।
দায়িত্ব গ্রহণের দিন থেকে, রাজ্যপাল হিসাবে এদের দায়িত্ব কার্যকর হবে।
CG/BD/SB…
(Visitor Counter : 298
জাহাজচলাচলমন্ত্রক
কলকাতার শ্যামাপ্রসাদ মুখোপাধ্যায় বন্দরের ডকে বিদেশে রপ্তানির জন্য প্রথম রিফার কন্টেনার যুক্ত রেক এসে পৌঁছেছে
কলকাতা, ৩০শে মে, ২০২১
শিলিগুড়ির ডাবগ্রাম সুসংহত স্থলবন্দর থেকে আজ কলকাতার শ্যামাপ্রসাদ মুখোপাধ্যায় বন্দরের ডকে প্রথম রিফার কন্টেনার যুক্ত রপ্তানির রেক এসে পৌঁছেছে। শিলিগুড়ির এই বন্দরটি প্রিস্টিন মেগা লজিস্টিক পরিচালনা করে। এই বন্দরের সঙ্গে কলকাতা বন্দরের সরাসরি রেল যোগাযোগ গড়ে উঠলো। এর ফলে উত্তরবঙ্গ ও উত্তরপূর্ব ভারত উপকৃত হবে। বেসরকারী কন্টেনার বহনকারী একটি সংস্থা এই প্রথম কলকাতা বন্দরে এসে পৌঁছালো। ৫০০ টন হিমায়িত রিফার কার্গো নিয়ে ২৮টি বগিযুক্ত এই ট্রেন এসে পৌঁছেছে।
২০২১ এর সামুদ্রিক বাণিজ্য সংক্রান্ত শীর্ষ সম্মেলন – ম্যারিটাইম ইন্ডিয়া সামিট চলার সময় ২৬শে ফেব্রুয়ারী বন্দর, জাহাজ চলাচল ও জলপথ মন্ত্রকের সঙ্গে প্রিস্টিন মেগা লজিস্টিকের এই চুক্তি স্বাক্ষর হয়। শ্যামাপ্রসাদ মুখোপাধ্যায় বন্দরের চেয়ারম্যান শ্রী বিনীত কুমার জানিয়েছেন, প্রতি মাসে রিফার কন্টেনার যুক্ত ১২ – ১৫টি ট্রেন আসবে বলে তাঁরা আশা করেন। কোভিড – ১৯ মহামারি এবং ঘূর্ণিঝড়ের ফলে উদ্ভুত পরিস্থিতির মধ্যেও বাণিজ্যিক অংশীদার এবং কলকাতা ডকের আধিকারিক ও কর্মীরা যেভাবে কাজ করেছেন, তিনি তাঁদের প্রশংসা করেন।
CG/CB/SFS
(Visitor Counter : 11
প্রধানমন্ত্রীরদপ্তর
স্টার্ট-আপ উদ্যোগ এক অভিনব প্রচেষ্টা যা অন্যের জীবনযাত্রায় প্রেরণা যোগায় : প্রধানমন্ত্রী
নয়াদিল্লি, ৮ এপ্রিল, ২০২৩
‘জাতীয় স্টার্ট-আপ পুরস্কার, ২০২৩’-এর জন্য আবেদন পাঠাতে উদ্ভাবকদের উদ্দেশে আর্জি জানিয়েছেন প্রধানমন্ত্রী শ্রী নরেন্দ্র মোদী।
কেন্দ্রীয় মন্ত্রী শ্রী পীযূষ গোয়েলের এক ট্যুইট বার্তার উত্তরে প্রধানমন্ত্রী তাঁর বার্তায় বলেছেন :
“স্টার্ট-আপ উদ্যোগ এক কথায় খুবই সুন্দর একটি প্রচেষ্টা। কারণ, উদ্ভাবনী, উৎসাহ ও আগ্রহ ছাড়াও যাঁরা এই উদ্ভাবন প্রচেষ্টার সঙ্গে যুক্ত তাঁদের জীবনযাত্রাও অন্যের মধ্যে প্রেরণা সঞ্চার করে। ‘স্টার্ট-আপ’ - এই শব্দটির মধ্যে যুবশক্তির তাৎপর্য নিহিত রয়েছে।
‘জাতীয় স্টার্ট-আপ পুরস্কার, ২০২৩’-এর জন্য আবেদন পাঠাতে আমি আর্জি জানাই উদ্ভাবকদের উদ্দেশে। startupindia.gov.in”
PG/SKD/DM
(
রেলমন্ত্রক
কোভিড ১৯ এর সংক্রমণজনিত মহামারির প্রেক্ষিতে গোটা দেশ জুড়ে সম্পূর্ণ লকডাউনের তৃতীয় দিনে ভারতীয় রেল,পণ্যবাহী পরিষেবার মাধ্যমে অত্যাবশ্যক পণ্য যোগান নিশ্চিত করতে সব রকম প্রচেষ্টা চালাচ্ছে
সমস্ত রাজ্যে লক ডাউন পরিস্থিতিতে,ভারতীয় রেল কর্মীরা একাধিক পণ্য গুদামে, স্টেশনে এবং কন্ট্রোল রুমে জরুরি পরিষেবা ও প্রয়োজনীয় সামগ্রী সরবরাহে ২৪/৭ ভিত্তি তে কাজ করে চলেছেন।
নয়াদিল্লি, ২৮ মার্চ, ২০২০
দেশ জুড়ে পণ্য সরবরাহ অব্যাহত রাখতে,গতকাল,২৭ শে মার্চ ২০২০, ৩৪,৬৪৮ টি পণ্যবাহী ওয়াগনকে কাজে লাগানো হয়েছে । এর মধ্যে ভারতীয় রেলের ২৩,৬৮২ টি ওয়াগন ব্যবহার হয়েছে অত্যাবশ্যক পণ্য পরিবহনের জন্য। আরও ৪২৫ টি পণ্যবাহী ওয়াগন কে কাজে লাগানো হচ্ছে সরবরাহ ব্যবস্থা অক্ষুণ্ণ রাখতে। গত পাঁচ দিনে ,পণ্য সরবরাহ অব্যাহত রাখতে ,ভারতীয় রেল মোট এক লক্ষ পঁচিশ হাজার পণ্যবাহী ওয়াগন কাজে লাগিয়েছে ।
পণ্য সরবরাহের জন্য ব্যবহৃত ২৩৬৮২ টি ওয়াগনের মধ্যে ,খাদ্য শস্যের জন্য ১৫৭৬ টি, ফল এবং সব্জির জন্য ৪২ টি, চিনির জন্য ৪২ টি,লবণের জন্য ৪২ টি ওয়াগন ব্যবহার হয়েছে ।
এ ছাড়াও কয়লা সরবরাহে ২০৪৮৮ টি এবং পেট্রোলিয়াম পণ্য পরিবহনে ১৪৯২ টি ওয়াগন কে কাজে লাগানো হয়েছে ।
উল্লেখ্য,কেন্দ্রীয় স্বরাষ্ট্র মন্ত্রক ,দেশ জুড়ে পণ্য পরিষেবা অব্যাহত রাখতে,পণ্য সরবরাহ এবং মাল ওঠানো নামানোর ক্ষেত্রে বিধি নিষেধ প্রত্যাহার করে নিয়েছে। এর দরুন গোটা দেশ জুড়ে প্রাথমিক স্তরে পণ্য ওঠানো নামানোর অনুমতির ক্ষেত্রে বিধিনিষেধ থাকছে না। ভারতীয় রেলওয়ে ,এই লক ডাউন পরিস্থিতি তে পণ্য সরবরাহ অব্যাহত রাখতে বিশেষ প্রচেষ্টা চালাচ্ছে।
(CG/PPM
রেলমন্ত্রক
দক্ষিণ পূর্ব রেলের খড়গপুর ডিভিশনে বহনাগা বাজারের কাছে দুর্ঘটনার কবলে পড়ে করমন্ডল এক্সপ্রেস এবং স্যার এম. বিশ্বেশ্বরা টার্মিনাল - হাওড়া এক্সপ্রেস লাইনচ্যুত হওয়ার পর ঘটনাস্থলে রেল আধিকারিকরা ত্রাণ ও উদ্ধারকাজে সহায়তার জন্য পৌঁছেছেন
নতুন দিল্লি, ২ জুন, ২০২৩
দক্ষিণ পূর্ব রেলের খড়গপুর ডিভিশনে হাওড়া - চেন্নাই মেন লাইনে ১২৮৪১ করমন্ডল এক্সপ্রেস এবং ১২৮৬৪ এসএমভিডি - হাওড়া সুপার ফাস্ট এক্সপ্রেস লাইনচ্যুত হয়েছে। ওড়িশার বালাসোরে দুর্ঘটনা ঘটার পর ত্রাণসামগ্রী নিয়ে খড়গপুর, বালাসোর এবং সাঁতরাগাছি থেকে বিশেষ ট্রেন পাঠানো হয়। রেল আধিকারিকরা দ্রুত ঘটনাস্থলে পৌঁছে ত্রাণ ও উদ্ধার কাজে সহায়তা করেন। যাত্রীদের দ্রুত উদ্ধার করা এবং যত কম সংখ্যক প্রাণহানি ঘটে সেটি নিশ্চিত করা এই অভিযানের উদ্দেশ্য। ঘটনাস্থলে জাতীয় বিপর্যয় মোকাবিলা বাহিনী, অ্যাম্বুলেন্স এবং চিকিৎসক দল পাঠানো হয়েছে। দুর্ঘটনায় গুরুতর আহতদের নিকটবর্তী হাসপাতালে চিকিৎসা চলছে। যারা অল্পবিস্তর আহত হয়েছেন, তাদের বালাসোর, খাঁতাপাড়া, সোরো এবং গোপালপুরে চিকিৎসার ব্যবস্থা করা হয়েছে। আটকে পড়া রেলযাত্রীদের খবর নিতে বিভিন্ন স্টেশনে হেল্পলাইন নম্বর চালু হয়েছে। এগুলি হল -
০৩৩ ২৬৩৮২২১৭ , ৯৯০৩৩৭০৭৪৬ , ৮১০৯২৮৯৪৬০ এবং ৮৩৪০৬৪৯৪৬৯ , ৮৯৭২০৭৩৯২৫ এবং ৯৩৩২৩৯২৩৩৯ , ৮২৪৯৫৯১৫৫৯ এবং ৭৯৭৮৪১৮৩২২ ।
(CG/CB/AS/
খাদ্যপ্রক্রিয়াকরণশিল্পমন্ত্রক
ক্ষুদ্র শিল্প সংস্থাগুলির জন্য আত্মনির্ভর ভারত প্যাকেজ
নতুন দিল্লি, ০৪ ফেব্রুয়ারি, ২০২২
আত্মনির্ভর ভারত গঠন উদ্যোগের অঙ্গ হিসেবে খাদ্য প্রক্রিয়াকরণ শিল্প মন্ত্রক কেন্দ্রীয় সরকারের সাহায্যপ্রাপ্ত পিএম ফর্মালাইজেশন অফ মাইক্রো ফুড প্রসেসিং এন্টারপ্রাইজ  প্রকল্প বাস্তবায়ন করেছে। এর মাধ্যমে ২ লক্ষ ক্ষুদ্র খাদ্য প্রক্রিয়াকরণ শিল্প সংস্থা স্থাপন/ আধুনিকীকরণের জন্য আর্থিক, প্রযুক্তিগত এবং ব্যবসায়িক সহায়তাদানের উদ্দেশ্যে ২০২০-২১ থেকে ২০২৪-২৫ পর্যন্ত ঋণ সংযুক্তি অনুদান হিসেবে ১০ হাজার কোটি টাকা দেওয়া হয়েছে।
খাদ্য প্রক্রিয়াকরণ ক্ষেত্রে গবেষণা ও প্রশিক্ষণের মাধ্যমে ক্ষুদ্র শিল্প সংস্থাগুলিকে সাহায্য করার পরিকল্পনা নেওয়া হয়েছে। ব্যক্তিগতভাবে প্রতিষ্ঠিত ক্ষুদ্র শিল্প সংস্থাগুলিকে সাহায্য করা হয়েছে। ঋণ সংযুক্তি মুলধনী অনুদান যোগ্য প্রকল্পে ব্যয়ের ৩৫ শতাংশ, প্রতিটি কেন্দ্রকে সর্বোচ্চ ১০ লক্ষ টাকা পর্যন্ত সাহায্য করা হয়েছে। মূল্যশৃঙ্খল ব্যবস্থাপনায় সমবায়গুলির উৎপাদিত পণ্যসামগ্রী বাছাই, গুদামজাত করা, সাধারণ প্রক্রিয়াকরণ, প্যাকেটজাত, বিপণন, পরীক্ষা ইত্যাদির জন্য এফপিও/ স্বনির্ভর গোষ্ঠী/ উৎপাদক সমবায় সংস্থাগুলিকে ঋণ সংযুক্তির অনুদান হিসেবে সাহায্য করা হয়েছে। বীজ কেনার মূলধনের জন্য স্বনির্ভর গোষ্ঠীগুলিকেও সাহায্য দেওয়া হয়েছে। খাদ্য প্রক্রিয়াকরণে যুক্ত স্বনির্ভর গোষ্ঠীর সদস্য প্রতি ৪০ হাজার টাকা করে দেওয়া হয়েছে। সাধারণ পরিকাঠামো উন্নয়নের জন্য সাহায্য করা হয়েছে। এমনকি ব্র্যান্ডিং বিপণন ক্ষেত্রে সহায়তা দেওয়া হয়েছে। খাদ্য প্রক্রিয়াকরণ শিল্প এবং নির্দিষ্ট দক্ষতার প্রয়োজন মেটাতে উদ্যোক্তা উন্নয়ন কর্মসূচিতে প্রশিক্ষণের ব্যবস্থা করা হয়েছে। পাশাপাশি বিপণন ও ব্র্যান্ডিং উপাদানের আওতায় ক্ষুদ্র উদ্যোগ সংস্থাগুলির জন্য পরিকল্পনা করা হয়েছে। পণ্যের মান সহ একটি সাধারণ ব্র্যান্ড ও প্যাকেটজাত করার প্রক্রিয়ার উন্নতি, জাতীয় এবং আঞ্চলিক স্তরে খুচরো মূল্যশৃঙ্খল ও রাজ্যস্তরে প্রতিষ্ঠানগুলির সঙ্গে বিপণন চুক্তি, পণ্যের গুণমান নিয়ন্ত্রণ, বিপণন সম্পর্কিত প্রশিক্ষণের ব্যবস্থা করা হয়েছে।
রাজ্যসভায় আজ এক প্রশ্নের লিখিত উত্তরে একথা জানিয়েছেন কেন্দ্রীয় খাদ্য প্রক্রিয়াকরণ শিল্প প্রতিমন্ত্রী শ্রী প্রহ্লাদ সিং প্যাটেল।
CG/SS/SKD/
(Visitor Counter : 99
কেন্দ্রীয়মন্ত্রিসভা
ভারত ও ও মার্কিন যুক্তরাষ্ট্রের মধ্যে ভূ-বিজ্ঞান ক্ষেত্রে বৈজ্ঞানিক ও প্রযুক্তিগত সহযোগিতার লক্ষ্যে স্বাক্ষরিত সমঝোতাপত্রে কেন্দ্রীয় মন্ত্রিসভার অনুমোদন
নয়াদিল্লি, ৬ ডিসেম্বর, ২০১৮
নতুন দিল্লীতে প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৃহস্পতিবারের  বৈঠক অনুষ্ঠিত হয়। এই বৈঠকে ভারত ও মার্কিন যুক্তরাষ্ট্রের মধ্যে ভূ-বিজ্ঞান ক্ষেত্রে বৈজ্ঞানিক ও প্রযুক্তিগত সহযোগিতার লক্ষ্যে স্বাক্ষরিত সমঝোতাপত্র বা মউ সম্পর্কে মন্ত্রিসভাকে অবহিত করা হয়। উল্লেখ করা যেতে পারে, দুই দেশের মধ্যে গত ১ নভেম্বর এই সমঝোতাপত্র স্বাক্ষরিত হয়েছিল।
এই সমঝোতার ফলে দুই দেশের সংশ্লিষ্ট ক্ষেত্রের প্রতিষ্ঠানগুলির মধ্যে বিশেষজ্ঞ বিনিময়ের পাশাপাশি বিজ্ঞান ক্ষেত্রে সর্বাধুনিক প্রযুক্তির প্রয়োগ সহজ হয়ে উঠবে। সমঝোতা অনুযায়ী, যে সমস্ত ক্ষেত্রকে সহযোগিতার জন্য চিহ্নিত করা হয়েছে তার মধ্যে রয়েছে –বাস্তুতন্ত্র; জলবায়ু পরিবর্তন এবং ভূমির ব্যবহারে বদল; শক্তি; খনিজ; পরিবেশ; প্রাকৃতিক বিপর্যয়, ঝুঁকি এবং স্বাভাবিক প্রাকৃতিক পরিবেশ ফিরিয়ে আনা নিয়ে মূল্যায়ন; জলসম্পদ প্রভৃতি। দুই দেশের মধ্যে বিভিন্ন ক্ষেত্রে চালু কর্মসূচিগুলির সঙ্গে সঙ্গতি বজায় রেখেই স্বাক্ষরিত এই সমঝোতাপত্রের বিষয়গুলি রূপায়িত হবে।
SSS/BD/DM
(Visitor Counter : 49
কেন্দ্রীয়মন্ত্রিসভা
সীমাশুল্ক সংক্রান্ত ক্ষেত্রে পারস্পরিক সহযোগিতার জন্য ভারত ও স্পেনের মধ্যে স্বাক্ষরিত চুক্তি কেন্দ্রীয় মন্ত্রিসভার অনুমোদন পেয়েছে
নয়াদিল্লী, ৬ জানুয়ারি, ২০২২
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার বৈঠকে আজ সীমাশুল্ক সংক্রান্ত ক্ষেত্রে পারস্পরিক সহযোগিতার জন্য ভারত ও স্পেনের মধ্যে স্বাক্ষরিত চুক্তি অনুমোদন পেয়েছে।
সুবিধা :
এই চুক্তির ফলে সীমাশুল্ক সংক্রান্ত অপরাধের তদন্ত এবং এ ধরণের অপরাধ প্রতিহত করতে বিশ্বাসযোগ্য, দ্রুত এবং ব্যয় সাশ্রয়ী তথ্যের আদান-প্রদান করতে সুবিধা হবে এবং যারা এ ধরণের অপরাধের সঙ্গে যুক্ত তাদের দ্রুত চিহ্নিত করা যাবে।
এই চুক্তিটি দু-দেশের সীমাশুল্ক কর্তৃপক্ষের মধ্যে তথ্যের আদান-প্রদানের জন্য একটি আইনী পরিকাঠামো গড়ে তুলতে সাহায্য করবে। সীমাশুল্ক সংক্রান্ত যেকোন অপরাধকে চিহ্নিত করা এবং সেই অপরাধের তদন্ত করতে সাহায্য করবে। এরফলে সীমাশুল্ক সংক্রান্ত আইন যথাযথভাবে প্রয়োগ করতে সুবিধা হবে। ফলশ্রুতিতে বৈধ বাণিজ্য লাভবান হবে।
এই চুক্তির ফলে :
১. সীমাশুল্কের সঠিক মূল্যায়ণের ক্ষেত্রে সুবিধা হবে। প্রকৃত সীমাশুল্ক নির্ধারণ, শুল্কের শ্রেণী বিভাজন এবং পণ্যের মূল উৎস সম্পর্কে তথ্য সংগ্রহ করা আরো সুবিধাজনক হবে।
২. সার্টিফিকেট অফ অরিজিন, সার্টিফিকেট অফ ইনভয়েস সহ বিভিন্ন নথির সত্যতা যাচাই করতে এক দেশের সীমাশুল্ক কর্তৃপক্ষ অন্য দেশের কর্তৃপক্ষের কাছে সহযোগিতা পাবে।
৩. অবৈধভাবে বিভিন্ন সামগ্রী পরিবহণের ফলে সীমাশুল্ক সংক্রান্ত অপরাধ চিহ্নিত করতে সুবিধা হবে। এরমধ্যে রয়েছে অস্ত্রশস্ত্র, বিস্ফোরক, বিস্ফোরণ ঘটানোর সরঞ্জাম, কারুশিল্প, প্রাচীন ঐতিহাসিক নির্দশন , জনস্বাস্থ্য এবং পরিবেশের পক্ষে বিপজ্জনক এ ধরণের ক্ষতিকর সামগ্রী, সীমাশুল্ক সহ অন্যান্য কর যুক্ত সামগ্রীর চোরাচালান এবং সীমাশুল্ক ফাঁকি দেওয়ার জন্য যেসব পন্থা-পদ্ধতি অপরাধীরা অনুসরণ করে সেগুলিকে চিহ্নিত করা।
CG/CB/NS
(
রেলমন্ত্রক
ভবিষ্যতের দিকে নজর দিয়ে ভারতীয় রেল,রেলের পরিকাঠামো ব্যবস্থাপনা,পদ্ধতি এবং যোগাযোগ প্রযুক্তি ও পরিবহন সহ সরবরাহ ব্যবস্থাকে উন্নত এবং দক্ষ করে তুলতে ৭টি নতুন পাঠক্রমের সূচনা করেছে
নতুন দিল্লী, ১২ই নভেম্বর, ২০২০
ব্যবহারিক ক্ষেত্রে প্রয়োগের লক্ষ্যে, ভদোদরার ন্যাশানাল রেল এন্ড ট্রান্সপোর্টেশন ইনস্টিটিউট , ২টি বি.টেক, ২টি এমবিএ এবং ৩টি এমএসসি সহ ৭টি পাঠক্রমের সূচনা করেছে।
২টি বি টেক কার্যক্রমে রেলের পরিকাঠামো, রেলের ব্যবস্থাপনা এবং যোগাযোগ ইঞ্জিনিয়ারিং এর ওপর জোর দেওয়া হয়েছে। এমবিএ কার্যক্রমে লক্ষ্য রাখা হয়েছে পরিবহন এবং সরবরাহ ব্যবস্থাপনার ওপর। আগামী বছর গুলিতে এটি অত্যন্ত গুরুত্বপূর্ণ ভূমিকা নিতে চলেছে। অপরদিকে এমএসসি পাঠক্রমে জোর দেওয়া হয়েছে পদ্ধতিগত ইঞ্জিনিয়ারিং এবং সমন্বয়ের, পদ্ধতি এবং বিশ্লেষন, নীতি এবং অর্থনীতির ওপর। দেশ গঠনের ক্ষেত্রে এই বিষয়গুলি এখন সব থেকে বেশি গুরুত্বপূর্ণ। পদ্ধতি বা সিস্টেম ইঞ্জিনিয়ারিং এর এমএসসি কার্যক্রম, ব্রিটেনের বির্মিংহাম বিশ্ব বিদ্যালয়ের সঙ্গে একযোগে করা হয়েছে। এই পাঠক্রমের ছাত্রছাত্রীরা আন্তর্জাতিক স্তরেও পরিচিত হবেন।
এই সমস্ত কার্যক্রম আন্ত:বিষয়ক এবং প্রয়োগ ভিত্তিক। ভারতের অন্য কোনো প্রতিষ্ঠান এই ধরনের কার্যক্রম পরিচালনা করে না। সেই কারনেই এই পাঠক্রম অন্যদের থেকে পৃথক।
এই কার্যক্রমের সূচনা করে রেল বোর্ডের সভাপতি এবং মুখ্য কার্যনির্বাহী আধিকারিক শ্রী ভি, কে, যাদব জানান, পরিবহন ব্যবস্থাপনার বিষয়ে গবেষণার লক্ষ্যে এনআরটিআই, আন্ত:বিষয়ক উদ্যোগ গ্রহণ করেছে। এই উদ্যোগের মাধ্যমে, বিভিন্ন ক্ষেত্রের শিক্ষাবিদ, বিজ্ঞানী এবং প্রযুক্তিবিদরা একই সঙ্গে অংশীদারিত্ব ও সহযোগিতা ক্ষেত্রে উদ্দেশ্য সাধনের বিষয়ে পরিকল্পনা করতে সক্ষম হবে। এই কার্যক্রমের মাধ্যমে দেশ গঠনের দায়বদ্ধতা, সমাজ এবং সাধারন মানুষের প্রতি দায়িত্ব পালন করার পাশাপাশি পরিবেশ বান্ধব অবস্থা গড়ে তোলা এবং উদ্ভাবনের প্রতি বিশেষ নজর দেওয়া হয়েছে। এই কার্যক্রম রেলের প্রাতিষ্ঠানিক কর্মসূচী ভিত্তিক শিক্ষার প্রসারে বিশেষভাবে সাহায্য করবে। কার্যক্রমের সম্পূর্ণ দায়িত্বে থাকবে ভারতীয় রেল। এই পাঠক্রমে উত্তীর্ণ ছাত্রছাত্রীরা, আগামী দিনে দেশ গঠনে বিশেষ সহযোগী হিসাবে বিবেচিত হবেন।
স্বরাষ্ট্র মন্ত্রক
২০২১-এর পদ্ম সম্মান প্রাপকদের নাম ঘোষিত
নয়াদিল্লি, ২৫ জানুয়ারি, ২০২১
দেশের সর্বোচ্চ অসামরিক পুরস্কার পদ্ম সম্মান – পদ্মবিভূষণ, পদ্মভূষণ ও পদ্মশ্রী এই তিন বিভাগে দেওয়া হয়ে থাকে। শিল্প, সামাজিক ক্ষেত্রে উল্লেখযোগ্য কাজ, জন-প্রশাসন, বিজ্ঞান ও প্রযুক্তি, ব্যবসা ও বাণিজ্য, চিকিৎসাশাস্ত্র, সাহিত্য ও শিক্ষা, ক্রীড়া, সিভিল সার্ভিস ইত্যাদি বিভাগে উল্লেখযোগ্য অবদানের জন্য এই সম্মান দেওয়া হয়। ব্যতিক্রমী ও নজরকাড়া পরিষেবা যাঁরা দিয়ে থাকেন তাঁদের পদ্মবিভূষণে সম্মানিত করা হয়। নজরকাড়া পরিষেবা যাঁদের থেকে পাওয়া যায় তাঁদের পদ্মভূষণ এবং যে কোনও ক্ষেত্রে উল্লেখযোগ্য অবদানের জন্য পদ্মশ্রী পুরস্কার দেওয়া হয়। সাধারণতন্ত্র দিবস উপলক্ষে এই পুরস্কার ঘোষণা করা হয়।
প্রতি বছর মার্চ-এপ্রিল মাসে রাষ্ট্রপতি ভবনে রাষ্ট্রপতি এই সম্মান প্রদান করেন। এবছর ১১৯ জনকে পদ্ম সম্মানে ভূষিত করা হবে। এর মধ্যে দু'জনকে একটি ক্ষেত্রে বাছাই করা হয়েছে। এই তালিকায় সাতজন পদ্মবিভূষণ, ১০ জন পদ্মভূষণ এবং ১০২ জন পদ্মশ্রী সম্মান পাবেন। এঁদের মধ্যে ২৯ জন মহিলা আর ১০ জন বিদেশি অথবা প্রবাসী ভারতীয় কিংবা ভারতীয় বংশোদ্ভূত। এই তালিকায় ১৬ জন মরণোত্তর সম্মান পাবেন। এছাড়াও তৃতীয় লিঙ্গভুক্ত একজনকে এই সম্মান দেওয়া হবে।
জাপানের প্রাক্তন প্রধানমন্ত্রী শ্রী শিনজো আবে পদ্মবিভূষণ প্রাপকদের মধ্যে অন্যতম। সাহিত্য ও শিক্ষা বিভাগে শ্রী ধর্ম নারায়ণ বর্মা, শ্রী সুজিত চট্টোপাধ্যায়, শ্রী জগদীশ চন্দ্র হালদার; কলা বিভাগে শ্রী বীরেন কুমার বসাক ও শ্রী নারায়ণ দেবনাথ; ক্রীড়া বিভাগে শ্রীমতী মৌমা দাস; সমাজ সেবার জন্য গুরুমা কমলী সোরেন পশ্চিমবঙ্গ থেকে এই সম্মান পাবেন। বাংলাদেশের কর্নেল কাজি সাজ্জাদ আলি জাহিদ জন-প্রশাসন এবং কলা বিভাগে শ্রীমতী সাঞ্জিদা খাতুনকে এই সম্মানে ভূষিত করা হবে।
জলসম্পদমন্ত্রক
মার্চ ২০২০-র মধ্যে ৯৯টি নতুন বন্যা পূর্বাভাস কেন্দ্র তৈরী হবে
নয়াদিল্লি, ২৬ জুলাই, ২০১৮
পশ্চিমবঙ্গে সবমিলিয়ে ১৪টি বন্যা পূর্বাভাস কেন্দ্র রয়েছে। জলসম্পদ, নদী বিকাশ ও গঙ্গা পুনরুজ্জীবন মন্ত্রকাধীন কেন্দ্রীয় জল আয়োগ বন্যা পূর্বাভাসের কেন্দ্রীয় দপ্তর হিসেবে স্বীকৃত দিয়েছে কেন্দ্রীয় স্বরাষ্ট্র মন্ত্রক ও জাতীয় বিপর্যয় নিয়ন্ত্রণ কর্তৃপক্ষ। বর্তমানে সারাদেশে মোট ২২৬টি বন্যা পূর্বাভাসের কেন্দ্র রয়েছে। এর মধ্যে ১৬৬টি কেন্দ্র থেকে গ্রাম ও শহরাঞ্চলে জলের স্তর সংক্রান্ত তথ্য দেওয়া হয়। বাকি ৬০টি কেন্দ্র থেকে নজরদারি রাখা হয় যাতে বাঁধের জল যাতে বিপদসীমা না ছাড়ায়। ১৬৬টি বন্যা পূর্বাভাস কেন্দ্রে স্যাটেলাইট ভিত্তিক তথ্যপ্রদানের ব্যবস্হা হয়েছে। আগামীদিনে চালু করা আরো ৯৯টি নতুন স্টেশন খোলা হবে। পরিকল্পনা অনুযায়ী মার্চ, ২০২০-র মধ্যে সারা দেশে মোট ৩২৫টি বন্যা পুর্বাভাস কেন্দ্র চালু হবে। ২২টি রাজ্য ও কেন্দ্রশাসিত অঞ্চল এবং ১৯টি বৃহৎ নদী অববাহিকার বিভিন্ন স্হানে বন্যা পূর্বাভাস কেন্দ্রগুলি অবস্হিত। এই তথ্য আজ লোকসভার লিখিত জবাবে জানান জল সম্পদ, নদী বিকাশ ও গঙ্গা পুনরুজ্জীবন প্রতিমন্ত্রী শ্রী অর্জুন রাম মেঘওয়াল।
CG/SC/NS…
(Visitor Counter : 53
কৃষিমন্ত্রক
কৃষকদের আয় বাড়াতে এবং যুব সম্প্রদায়ের জন্য কর্মসংস্থানের সুযোগ সৃষ্টি করতে কৃষি ক্ষেত্রে কেন্দ্র নতুন উদ্যোগে উৎসাহ দিচ্ছে- কেন্দ্রীয় কৃষি ও কৃষক কল্যাণ মন্ত্রী শ্রী নরেন্দ্র সিং তোমর
নয়াদিল্লী, ৩১ জুলাই, ২০২০
কৃষি ক্ষেত্রে কেন্দ্র সব সময়ই গুরুত্ব দিয়ে থাকে। কৃষকদের প্রত্যক্ষ এবং পরোক্ষভাবে আয় বাড়ানো ও যুব সম্প্রদায়ের কর্মসংস্থান সৃষ্টিতে স্টার্ট আপ বা নতুন উদ্যোগকে উৎসাহ দেওয়া হয়ে থাকে। কেন্দ্রীয় কৃষি ও কৃষক কল্যাণ, গ্রামোন্নয়ন ও পঞ্চায়েতীরাজ মন্ত্রী শ্রী নরেন্দ্র সিং তোমর বলেছেন, প্রধানমন্ত্রী শ্রী নরেন্দ্র মোদী কৃষি ও অনুসারী ক্ষেত্রে নতুন প্রযুক্তির ওপর গুরুত্ব দিয়ে থাকেন। এরজন্যই নতুন উদ্যোগ ও কৃষি ভিত্তিক শিল্পোদ্যোগে উৎসাহ দেওয়া হচ্ছে। রাষ্ট্রীয় কৃষি বিকাশ যোজনায় উদ্ভাবন এবং কৃষি ভিত্তিক শিল্পোদ্যোগকে বিভিন্নভাবে উৎসাহিত করার কাজ চলেছে। ২০২০-২১ অর্থবর্ষের প্রথম পর্বে ১১২টি খাদ্য প্রক্রিয়াকরণ ও কৃষিক্ষেত্রে প্রযুক্তির জন্য ১১২টি স্টার্ট আপ সংস্থাকে ১১ কোটি ৮৫ লক্ষ ৯০ হাজার টাকা সাহায্য করা হবে। এরফলে কৃষকদের আয় বাড়বে। এই অর্থ কিস্তিতে দেওয়া হবে।
শ্রী তোমর জানিয়েছেন, কৃষি ক্ষেত্রে গবেষণা ও শিক্ষার বিষয়ে পর্যালোচনা করতে গিয়ে প্রধানমন্ত্রী শ্রী নরেন্দ্র মোদী বলেছেন, নতুন উদ্যোগ ও কৃষি ভিত্তিক শিল্পোদ্যোগকে উৎসাহিত করে তুলতে হবে। প্রধানমন্ত্রী এই প্রসঙ্গে ভারতীয়দের চিরায়ত কৃষি বিদ্যার সঙ্গে প্রযুক্তির মেলবন্ধন ঘটানোর উপর গুরুত্ব দেন। ভারতীয় কৃষি ব্যবস্থায় যুবক-যুবতীদের দক্ষতা এবং কৃষি বিজ্ঞানের স্নাতকদের সাহায্যে গ্রামাঞ্চলে সংস্কার ত্বরান্বিত হবে। কৃষি ক্ষেত্রের বিভিন্ন সমস্যাগুলির সমাধানের জন্য এবং কৃষি কাজে ব্যবহৃত যন্ত্রপাতির আধুনিকীকরণের কাজে প্রধানমন্ত্রী বছরে ২ বার হ্যাকাথন আয়োজনের নির্দেশ দিয়েছেন।
শ্রী তোমর কৃষি ক্ষেত্রকে আরও প্রতিযোগিতামূলক করে তোলার ওপর জোর দিয়েছেন। বেসরকারী বিনিয়োগ বাড়ানোর ওপর গুরুত্ব আরোপ করে তিনি যুব সম্প্রদায়কে কৃষি ক্ষেত্রে আকর্ষিত করার জন্য ব্যবস্থা গ্রহণের পরিকল্পনার কথাও জানিয়েছেন। কৃষি ও অনুসারী ক্ষেত্রে রাষ্ট্রীয় কৃষি বিকাশ যোজনার মধ্যে দিয়ে পরিকাঠামোগত উন্নয়ন ঘটানো হবে। যারফলে গ্রামাঞ্চলে অর্থনীতিতে জোয়ার আসবে।
মন্ত্রক ৫টি নলেজ পার্টনারকে সেন্টার অফ এক্সলেন্স এবং ২৪টি রাষ্ট্রীয় কৃষি বিকাশ যোজনা- রফতার কৃষি বাণিজ্য ইনকিউবেটারকে চিহ্নিত করেছে যারা কৃষি ভিত্তিক শিল্পোদ্যোগে উল্লেখযোগ্য অবদান রেখেছে।
১১২টি নতুন উদ্যোগ সংস্থাকে খাদ্য প্রক্রিয়াকরণ ও কৃষি সংক্রান্ত প্রযুক্তির জন্য প্রথম পর্বে ১১ কোটি ৮৫ লক্ষ ৯০ হাজার টাকার অনুদান দেওয়া হবে। এই সংস্থার প্রতিনিধিদের ২৯টি কেন্দ্রে ২ মাস ধরে প্রশিক্ষণ দেওয়ার ব্যবস্থা করা হয়েছে। এর মাধ্যমে কর্মসংস্থানের সুযোগ গড়ে উঠবে ও কৃষকদের আয় বাড়বে।
CG/SS/NS
(Visitor Counter : 181
প্রধানমন্ত্রীরদপ্তর
অভিনব উপায়ে জেলাগুলির প্রতিষ্ঠা দিবস উদযাপনের প্রশংসা প্রধানমন্ত্রীর
নয়াদিল্লি, ২৫ ফেব্রুয়ারি, ২০২৩
প্রধানমন্ত্রী শ্রী নরেন্দ্র মোদী তেহরি গাড়োয়াল দেরাদুনের সাংসদ মালা রাজ্যলক্ষ্মী শাহ্ যে অভিনব উপায়ে তেহরি গাড়োয়াল অঞ্চলের উত্তর কাশী জেলার প্রতিষ্ঠা দিবস উদযাপন করেছেন তার প্রশংসা করেন।
তেহরি গাড়োয়ালের সাংসদের ট্যুইটের জবাবে প্রধানমন্ত্রী তাঁর ট্যুইটে বলেন;
“নিজের জেলার প্রতিষ্ঠা দিবস উদযাপনের এক অনন্য নজির। এই ধরনের প্রচেষ্টার ফলে জনমানসে বিভিন্ন অঞ্চল সম্পর্কে জানার আগ্রহ বাড়বে।”
PG/PM/NS
(